
ELEGIA I. 

Quac modo Patroni de nomine dicilur Ursi (*), 

Sai.zk>a insigni nobilis arce fuit (2). 
Illa truces olim potuit cohibere tyrannos: 

£t varia eximios edidit arte viros. 
Imminet huic celsus, medicis mons fertilis herbis, 

Summo ex infernis Manibus ille sacer (3). 
Dilis ubi monstrum infelix, hirto aurcus ore, 

Villisque et curvis cornibus, hircus erat. 
Matronae. lectique viri, populique frequentcs 

Promebant Iarga maxima dona manu. 
Et pacem oranles umbris, sua ritc pelebant 

Infandi ante fores Numinis ossa tcgi . 
Demum Prosdocimus devotas diruit aras, 

Et subito stygias fulmine fregit opes. 
Tum caeli Dominam merito dat honore colendam, 

Cui pura templum relligione dicat. 
Undique collectas concursu accederc magno, 

Et longo gentes ordine conspiceres . 
Quam multae, gelidis quum turlx) aquilonibus actus 

Incubat, in sylvas agglomcrantur aves . 

Patrum deinde manus montana cogitur aede. 

Reginam et supplex nocte dieque canit. 
Salve, Diva potens! Tu diri invicta draconis 

Proculcas forti colla superba pede . 
Atque hominum cladem et vastas miserata ruinas, 

Abreptos Erebo mater amica foves. 
Quae vis, quae caros tacilis sors effera clauslris 

Deturbat Fratres, et tibi, Virgo, rapit? 
Vis rapit ah! Fratres, cerlo qui foedere juncti 

Gaudcbant adytis semper adesse tuis . 
Heu! cessant canlus solitaequc cacumine laudes: 

Heu! fana ac montcm luctus et horror habent. 
Ergo age, Summano libeat descendere ab alto, 

Et propius nostris casibus afler opem. 
Hic Tu promerito melius celebrabere cullu, 

Et dccora uberlim splendidiora fcres. 
Tc structis Salzena novis allaribus accit, 

Oppida Te votis, Te pia rura vocant. 
Quin sibi Te impatiens exposeit et Ursius addi (*) 

Sacrato inferius quo manet ipse loco. 
Non laus hunc, patriique lares, Gallique faveutes^ 

Non hunc Dalmatiae splendida sceptra lenent. 
Pro tali nil Matre grave esl . It paupere amiclu 

Succinctus, baculo corpora fessa levans: 
Cruraque nudatus, ventos immotus ct imbres 

Perfert, »et durae mille pericla viae» . 
Atque brevem carpens ingralo in stramine somnum. 

Jcjuna allenuat languida membra fame. 
Ecce autem campos lale pcrmcnsus et urbes, 

Tandem Salzeuae subdita prala subit . 

Tum vero laeta aflfusus dulcedine mentem, 

Ardenti palmas tendit et ora preee: 
Sit fas, alma Parens. mihi dulces visere vultus. 

Inque tuas vitam reddere posse manus. 
Sic ait^ et clivum aggressus, radice sub ipsa 

Virtute abrumpit deficiente gradum. 
Languentem Superi mulcent; vinclisque solutam 

Corporeis animam tollere in aslra parant, 
Caelesti ornantes pompa dignoque triumpho. 

Sparguntur mixtis lilia cana rosis. 
At recipit Divi corpus, sacra pignora, tellus^ 

Quem sibi perpetuo firmal amore patrem 



mm ii. 



Quis Deus Ausoniis ignolam prolulit artem. 

Aeneaquc instituil cudere verba libris? 
Tu mirum moliris opus, Salzena, novisque 

Prodigiis hominum corda oculosque moves (5) 
Et Bergam ausa quidem primis praecedere palmis. 

Hac totam Italiam vincere laude paras. 
Littera procuso laevis caelatur in aere, 

Singula quac spaliis jungitur apta suis 
Aera locant alii quadris digesla paratis, 

Qua monstrat tenuem linea recla viam: 
Insternunt alii tabulas, madidasque papyros 

Figunt: summa alii signa colore linunt. 
Dein praelum super intorquent: formasque legendas 

Et nitidas voces pagina pressa refert. 
Jamque modum cxcedunl speciosa volumina notum, 

Omnes et cellas accumulata replent. 
Hei ! quot tempus edax veterum miracula rerum 

Obruit, aut casus funere mersit atrox! 
Plurimus at codex posthac servabit in aevum 

ArliOcum laudcs, carmina, facta, duces. 
Seu studiis fovel induslres pax candida curas, 

Bellica seu Mavors horridus arma ciet: 
Cuncta simul Rhodanus discunt, et Iberus, et lster: 

Inquc vicem nobis quaeque remota palent. 

Quid dubitas claris extendere noraina factis? 

Non jacet angusto fama sepulta loco. 
Indita nain chartis Libycas ea vulgat in oras, 

Extremosque Indos, Antipodasque docet. 
Talia dum recolo admirans, avertit eburna 

Contactum leviter blandus Apollo lyra. 
Respice, qua occiduos, inquit, tua patria spectat 

Soles, ut caveis eruta candet humus ! (6) 
Fit via sub caeca in latebras caligine longas, 

Intima et effossi viscera montis hiant. 
Undique defendunt adilus compage tenaci, 

Instantemque arcent robora flrma necem. 
At labor ingeminans fervet, cumulatur et agger 

Aggere, et imposito pondere plaustra gemunt. 
Induclis juxta purgatur mersa lacunis, 

Exit et intactas massa imitata nives. 
Jam vero in panis premitur densata figuram. 

Quanla hinc Salzenae fama decusque venit! 
Huc omnis quippe ingerilur, stabilesque tabernas 

Finitimis tellus auget abacta jugis. 
Utque peregrinam pelago vim saepe reportant, 

Et rara ditant oppida merce rates : 
Terrae sic onera absentem ditissima in orbem 

Connixis iterans machina vectat equis. 
Quae virtus illi, varios quam commoda in usus, 

Eximiis dicel docta Minerva modis. 
Nunc age, si solidas optas attollere sedes, 

Quae nullo possint turbine damna pati^ 
Pingue tibi hinc sabulum sumas, lymphisque soluta 

Miscens calce liga: murus ahenus erit. 

Sin mavis animum jucundo pascere visu, 

Grandia quam lale, quam libi pulchra palent ! 
En campi, et villae, Bericique ex ordine luci, 

£1 quas Palladius sustulil arte domos. 
En Patavi ante oculos manifesto in lumine turres, 

Tectaque lustrandis edila sideribus; 
Quasqucadeo Tethys ponti regina superbas 

Adriacis moles ardua jactat aquis. 
Ne tamen externis inhies. Nil collibus istis, 

Islis nil poterit dulcius esse plagis. 
Perpeluas sed enim, miscentes carmina Iudis. 

Delicias passim Chloris et Hora creant. 
Hic saltus, umbrae, valles, volucresque canorae, 

Hic Hybla, atque viis culta Britanna vagis. 
Hic decor Aonidum laurus, nigransque cupressus, 

Myrtusque, et glaucis uber oliva comis. 
Narcissusque, crocusque ruber, mollisque hyacinthus, 

Et thymus, unde onerant mella coacta favos. 
Sub bruma et tepidum caelum, violaeque reclusis 

Floribus} et vacui nube rigenle dies. 
Non usquam mclius fragrantia tubera, et almi 

Caules, supremo fercula digna Jove j 
Fragaque, ct asparagi sapiunt, ficusque liquentes; 

Gratius aut animos cedrus odora beat. . 
Quales Paeoniae hic herbae ! Quam baccara, roalvae, 

Menthae, inulae, panaces. et meliphylla valent ! 
Queis latera auxiliis abigunt slomachusque dolores, 

Vulnera sanantur, pallida febris abit. 
Sic constat secura salus viridisque senecta, 

Integra et impuro sanguine vena carcl. 

Quid niemorem vilreo labenics gurgiic rivos, 

Quasque levamen aquas Pelra dai Aiia malis (7) 

Cedite Bajarum latices ac Thessala Tempe, 
Castalidum fontes cedite et Hesperidum. 

Quantum haec rura juvant! Valeant trepidac usque tumuliu 
Urbes, et misero gaudia plena metu. 

ELEGIA III 



A-dsis, magne Deus, venerando illahere Templo, 

Atque nova facilis sede habitare velis . 
Caelicolae zephyros, et inane, et nubila eunti 

Sternant, atque alis ora verenda tegant. 
Et sancta accelerent penetralia pandere Regi, 

Ac solium flexo sustinuisse genu . 
Mentior? An Templum surgit, mirabile Templum, 

Quale his non aetas extulit ulla locis? 
Salzena in media, Summani limite primo, 

Qua morbos abigens cominus unda fluit; 
Mollia ubi nuper tondebant gramina vaccae, 

Mulcebalque vagos rustica avena greges:, 
Apricum muris spalium tumulusque paratur, 

Quos non Iaedat hyems, inficiatve situs. 
Quali in agros ardore ruunt, segetesque coloni 

Cogunt, et gravidae munere messis ovant: 
Sic laribus se alacres fundunt juvenesque senesque: 

Abjecta mulier convolat ipsa colo. 
Ocyus cxportant disjecti culmina clivi, 

EfTodiuntque alte, primaque saxa locant. 
Pars ferro excidit rupes: et pulvere rupta 

Sulphureo, avulsi fragmina montis agit. 
Marmora pars aplat, celsis decora alta sacellis: 

Pars fingit solidas, munit el aere trabes. 

Pars sudanl sylvis, et strala e vallibus iniis 

Contento obnixi robora fune trahunt. 
Sueeedunt aliis alii: late omnia plausu, 

Et laetis reducum voeibus antra sonant . 
Materiae passim omnigenos miramur acervos, 

Quos crescente brevis collocat aede dies. 
Duplex jam paries, jam valvae araeque minores 

Stanl positae, atque adytis interiora piis. 
Quis possit slrepitus, et vim, molemque referre, 

Atque hominum nisus, unanimesque manus ! 
Nam laudanda viros inflammal cura Sacrorum, 

Et pielas operi sola minislrat opes. 
Sufficit, exiguus si victus suppetat illis, 

Nec cupidos auri divitis urget amor. 
Ecce autem fulti eductis sub sidera lignis, 

Ardua solliciti condere tecta parant. 
Exagitans trochlcas et concita tympana tortis 

Restibus, assiduum machina tollit onus. 
Fervet ubique labor, ceu quum navalibus olim 

Armantur fortes in fera bella rates. 
Multiplici inter se nexu, ferroque tenaci 

Compactos arcus, et tabulata ligant. 
Mox validis ponunt fastigia nixa calenis. 

Quae tractus lali fornicis unus obit. 
Te duce, Marcolonge, initum, feliciter annus 

Quintus perfectum, te duce, vidit opus. 
«Semper honos, nomenque tuum, laudesque manebunt 

Dum rutilo Phoebus proferet axe diem . 
Quicumque accedit, miracula cernere jurat, 

Ac stupet obtutu fixus. et haeret hians. 



Haud certc invideam pracclaras urbibus aedes : 

Non minor huic nitida fronte renidet honos 
Ultima respondent primis, alque infima summis: 

Atque animos operum gratia mira rapit. 
Quam benc miscetur quadrata columna rotundis, 

Frondcaque elato verlice serta gerit! 
Ducta corona super, formas imitata Corinthi, 

Projecta in longum brachia tendit iter. 
Quam folia et flores ornant, contextaque mala. 

Et rara egregius circuit arte decor. 
At Titulum concepta indit sine crimine Virgo. 

Nomine nil tanto dulcius esse potest. 
Haec fons perpetuo signatus, elausus et hortus, 

Vincit inaccessis lilia septa rubis. 
Pulchra, ut luna quidem^ ceu sol, electa coruscat; 

Incutit, ut denso milite castra, metum. 
Carmeli decus hinc Divae praefulget, et Ara (8): 

Ter quinis illinc texta Corona rosis. 
Exin Prosdocimus mitra lituoque decorus 

Divinis Patres ritibus instituit. 
Saucia sed Christus sua corda recludif, et igne 

Urere molitur pectora nostra pari . 
Aula Dei haec. Procul immundi, procul cste, profani 

Et sontes: III i nonnisi casta placent. 
Aula Dei haec. Linguis omncs animisque favento, 

Et vcnerans teneat cernua corda pavor 
Adveniat purus pura cum veste sacerdos, 

Solvantur digna candida vota prece. 
Nunc sociare decet numeris exacta recenter 

Organa, et ornatis sacra litare modis. 

Aiine igitur, tolus quem non complectilur orbis, 

Exigua inunensuni elaudere fana rear? 
Proh pietas, et anior! Non ullum gentibus usquam 
Quod miseros foveat, tam prope Numen adest 
Hic (ait ipse) oculis intentus et auribus adsto, 
Ne quisquam hic orans possit acerba pati. 
Hic ego pupilli gemitum, viduaeque levabo; 

Jucunda hic inopes exsaturabo dape. 
Hydrasque et rabidos tribuam calcare leones 

Impunc} et fausta pace bonisque frui. 
Sic Paler erectos ardet sibi jungere olympo, 
Quos ditet manibus Regia structa suis. 
Pandite, Caelesles, aeternae pandite portas 
Arcis: fas illuc sit mihi ferre pedem. 
Oh Templum immane! Oh summi sacraria Kegis! 

Quam superant noslras tecta superna domos ! 
Bis seno fabrica insistit fundamine; et una 

Omnia sustentat nescia Pelra quati. 
lnde rudes absunt Iapides, et vilia tigna, 

Et quidquid labes, fraudis et umbra notat. 
Quae circum species! qui rerum nobilis ordo! 

Quae splendet nova lux, et sine sole jubar! 
Magniiica ex vivis constant laquearia gemmis, 

Yivis ex gemmis moenia tota micanl 
Chrysolithis variatur onyx, adamante smaragdus: 

Ex auro posles, atria, slrata, viae. 
Quo feror imprudens arcana expromere caeli .' 
Talia mortali non licet ore loqui. 

IX I). LRSIUM HVMM S 



laetis excipe 
Magnum Patronum vocibus: 
Adest daturus unsius 
Nostris salutem casibus. 

Quem diva sumhahi potens 
Longinquo ab orbe suscitat: 
Tibique, functum plurimo (9) 
Labore, Patrem dedicat. 

Natalis illum Gallia, 

Certantque habere Dalmatae: 
Suorum honores Ursius, 
Et sceptra spernit inclyta. 

O Praeses, o nostrum decus ! 
Tuo vocari nomine 
Tellus virique gaudeant, 
Et vota in annos solvere. 



Per te ingruentis grandinis 
Eurique cessat impetus: 
Morbi fugantur: innoceus 
Lupa inter agnas accubat. 

Per te profusis arida 

Arva irrigantur imbribus: 
Lanae atque lactis copia. 
Plenaeque fruges affluunt. 

Tu rite fulmen vindici 
Manu Tonantis eripis; 
Qui mox reducens iridem. 
Sinu dolentes suscipit. 

Tuo abdicamus munere 
Vitae profanae gaudia; 
Fractisque ovantes hostibus, 
Regno potimur Caelitum. 




Summo Parenti gloria, 
Natoque, et almo Flamini; 
Qui promerentcm fulgidis 
Stellis corouant Ursium. Ameu. 

ADNOTATIONES 

(1) Salzena a s. Ursio Patroao suo appellatur Santorso. Ac 
nostris solemne et dulce semper fuit, ut viri ipsi tali nomine in 
ejus obsequium plurimi nuocuparentur. 

(2) Salzenae castellum ab Eccelino tyranno crudelissimo di- 
rutum est: cujus reliquias adhuc videre licet ad superius ejus 
templi latus, ubi D. Ursii corpus requiescit. 

(3) Celeberrimus erat apud veteres Pluto Summanus, ita di- 
ctus, quasi Summus Manium; cui in hirci effigiem confecto,non 
solum ex tota Italia, sed ctiam ex Germania aliisque nationibus. 
supplicatum veniebant. — D. Prosdocimus, Apostoli Petri Disci- 
pulus, Antistitis dignitate auctus, illum evertit anno lxxvii. a 
Christo nato; et in ejus locum B. Virginis simulacrum statuit 
(quod memoria in lapide inscripta et in montis delubro servata 
docet) singulari populorum cultu ac religiooc perpetuo venera- 
tum; adeo ut Eusebius Jordanus testetur, se vivente, quatuor 
millia bominum et amplius sub una die ad illud viseudum non 
raro concurrisse. — Poslquam illinc dimoti sunt Fratres Hiero- 
nymini ex Congregatione B. Petri dePisis, qui se Dei Matri de- 
voventes ibi diu floruerunt; die 19 maj. an. 1777 iliud de monte 
delatum huc est solemni pompa, positumque juxta D. Ursium in 
Sacello per Othonem Calderarium nob. co. vicet. descripto. 

(4) Ursius in Gallia nobili genere natus est, magnamque sibi 
virtutibus laudem comparavit — Inde digressus,se in Dalmatiam 

* 

contulit; ubi regis filia in uxorem accepta, regnum ipsum post 
ejus obitum adeptus est. — Quum vero patrem (quem quidem c 
Gallia profectum regina nurus apud se excepcrat: Ursius autem 
rei nescius, paullo post superveniens,non patrem sane, sed alium 
quemdam esse arbitrabatur), ct simul conjugem suam parvum- 
que filium subitis furiis compulsus interfecisset : abjecto ornatu 

regio ac sceptro, ut crimen expiaret, difficillimas ad loca sancta 
peregrinationes suscepit. — Denique duodecimo vitae acerbissi- 
mae anno peracto (ex quo 12 Pater, Ave, Gloria diebus ei sacris 
recitari consueverunt) Salzenam advenit: quumqne Summanum 
montem scandere coepisset, B. Virginem invisurus; prope cum 
locum ubi conditus fuit, laborcs finivit, caelestem coronam con- 
secutus anno dccc v. nonas maj. (800 die 3 maj.) — Quem ma- 
jores nostri jam tum in praccipuum sibi Patronum delegerunt. 

(5) Inter ea, quae hic typis edita sunt, quaeque in publicis 
bibliothecis tamquam rara et pretiosa monumenta asservantur, 
commcmorare lubet: 

1 . Vite de 1 Santi Padri scritte e volgarizzate da diversi, anno 
Domini mcccclxxiiii. — Compresso in sancto Urso per Leonar- 
do dy Basilea. 

2. P. Terentii Afri Comoediae, cum ejus vita et epitaph. 
— mcccclxxv. in sancto Ursio Vicentiae districtu Johannes de 
Reno impressit die ullimo aprilis. 

3. Miracoli de la gloriosa Vergene Maria. — Per Jo. de Reno 
in sancto Ursio 1476. 

(6) Plerique Terrae Albae posscssores,et quidem primarii, ad 
Salzenam omnino pertinent: in cujus tabernas etiam quae e fi- 
nitimis TrettU eruitur, convehi solct, atque ingenti commercio 
varias in partes ultra ipsam Italiam exportatur. 

(7) Ex Petralta (vulgo Prialta) aliquanto supra Parochi ae- 
dem cxoritur aqua ad aegrotationes pellendas utilissima, quam 
permulli sub aestate bibendam petunt. 

(8) Ab hoc versu usque ad sextum indicantur altaria minora. 
unum B. Mariae Virgini de Carmelo, alterum S. Rosario, ter- 
tium D. Prosdocimo, quartum SS. Cordi Jesu dedicatum. . 

(9) Functus est Ursius labore plurimo, antcquam Salzenam 
perveniret: gravissima enim per 12 annos pertulit, inops, sordi- 
datus. aeger. atque omni itincrum tempestatumque acerbitate 
vexatus. 

